Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: az Alkotmány módosításáról szóló 1990. évi XL. törvény.
Paragraph Index: 1083

3. A Be. kártalanítási szabályait is vizsgálta a 66/1991. (XII. 22.) AB határozat. Az Alkotmánybíróság megsemmisítette a Be.-nek azt a szabályát, amely miniszteri mérlegelés alapján tette lehetõvé a kártalanítást. A határozat indokolása rámutatott az Alkotmány 55. §-a és az Egyezségokmány szabályai között fennálló kapcsolatra. A kártalanításhoz való jogot erõsítve utalt a polgári jogi kártérítési felelõsség alkalmazásának lehetõségére és — az Alkotmány 70/K. §-ára utalva — a követelések bíróság elõtt történõ érvényesítésének lehetõségére (ABH 1991, 342, 346—347.). A büntetõeljárásban felmerülõ költségek megtérítésének kérdését vizsgálva az Alkotmánybíróság a 401/B/1992. AB határozatban szintén rámutatott, hogy a kártalanítás két különbözõ úton történhet meg: egyrészt a polgári jogi kártérítési felelõsség, másrészt a Be. kártalanítási szabályai alapján (ABH 1994, 528, 530.).

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes